LAIKRAŠTYJE PASIKARTOJANČIŲ KALBOS KLAIDŲ ATMINTINĖ
	
1. Žodžių reikšmės ir darybos, vertinių, skolinių vartojimo klaidos:
	Blogai
	Gerai

	Bendraautorius
	Bendraautoris

	Vienok visi sutaria [...]
	Tačiau visi sutaria [...]

	To pasekoje gimė [...] 
	Taip gimė [...]

	[...] nuo sekančio numerio.
	[...] nuo kito numerio.

	Įrengta moderni nugeležinimo sistema leis [...]
	Įrengta moderni geležies pašalinimo sistema leis [...]

	Valome namus, ofisus, butus. 
	Valome namus, įstaigas, butus.



2. Linksnių vartojimo klaidos:
	Blogai
	Gerai

	[...] kurie nešė tėvystę be oficialių titulų, bet nuoširdžiai mylėdami, būdami atsakingais. 
	[...] kurie nešė tėvystę be oficialių titulų, bet nuoširdžiai mylėdami, būdami atsakingi.

	[...] jų vertinime atsižvelgta į pardavimų augimą [...]
	[...] jas vertinant atsižvelgta į pardavimų augimą [...]

	[...] reikėtų keltuvo bažnyčios sienų ir stogo valymui.
	[...] reikėtų keltuvo bažnyčios sienoms ir stogui valyti.

	Brangiai perkame vėjo išverstus ir neišverstus miškus, su žeme ir išsikirtimui. 
	Brangiai perkame vėjo išverstus ir neišverstus miškus, su žeme ir išsikirsti.


	
3. Skaitvardžių vartojimo klaidos:
	Tris metus lenkų laikais mokėsi Vytauto Didžiojo gimnazijoje Vilniuje. 
	Trejus metus lenkų laikais mokėsi Vytauto Didžiojo gimnazijoje Vilniuje.



4. Rašybos klaidos:
	Blogai
	Gerai

	Kaip gi
	Kaipgi

	Facebook paskyra
	Feisbuko paskyra
Arba
„Facebook“ paskyra

	Iniciavo
	Inicijavo

	Video klipo kūrimas 
	Videoklipo kūrimas

	Pervėlu 
	Per vėlu 

	Šiukšledėžės
	Šiukšliadėžės

	Ignalinos parapijos Carito namelyje vyko [...] 
	Ignalinos parapijos „Carito“ namelyje vyko [...]

	[...] smulkmenos paliečia gyliau nei įprastai.
	[...] smulkmenos paliečia giliau nei įprastai.


	
5. Skyrybos klaidos:
	5.1. Neišskiriamas šalutinis prijungiamojo sakinio dėmuo:
	Blogai
	Gerai

	[...] todėl priminsime ką daryti, kad laikraštį gautumėte jau nuo sausio.
	[...] todėl priminsime, ką daryti, kad laikraštį gautumėte jau nuo sausio.



5.2. Neskiriamas išplėstinis derinamasis pažyminys po pažymimojo žodžio:
	Blogai
	Gerai

	[...] ir joje pastatyčiau N. Rastenio skulptūrą išskaptuotą iš ąžuolo kamieno.
	[...] ir joje pastatyčiau N. Rastenio skulptūrą, išskaptuotą iš ąžuolo kamieno.



5.3. Neskiriamas įterpinys:
	Blogai
	Gerai

	Po įtemptos kovos deja, bet teko pripažinti [...]
	Po įtemptos kovos, deja, bet teko pripažinti [...]


	
5.4. Kitos skyrybos klaidos (kablelis rašomas ten, kur jo nereikia):
	Blogai
	Gerai

	Gyvenimas poroje, šeimoje, reikalauja meilės ir kantrybės [...]
	Gyvenimas poroje, šeimoje reikalauja meilės ir kantrybės [...]

	Prieš savaitę, pagaliau, tėvai nupirko [...]
	Prieš savaitę pagaliau tėvai nupirko [...]

	[...] aukščiausios rūšies kvietinius, bei ruginius miltus duonai!
	[...] aukščiausios rūšies kvietinius bei ruginius miltus duonai!

	„Iš užmaršties prikeltas, Nobelio premijos nominanto vardas“
	„Iš užmaršties prikeltas Nobelio premijos nominanto vardas“



6. Žodžių trumpinimo klaidos

	Blogai
	Gerai

	vnt
	vnt.

	Tel: +370 000 00 000, +370 000 00 000
	Tel.: +370 000 00 000, +370 000 00 000

	cm.
	cm

	Žū paskirties žemę
	Ž. ū. paskirties žemę

	S/b „Ąžuolas“
	S. b. „Ąžuolas“

